# 1880

Bygging Alþingishússins hófst þetta ár.
Jarðarför Jóns Sigurðssonar.
Paul Kruger, forseti Transvaal.
Árið **1880** (**MDCCCLXXX** í rómverskum tölum)

## Á Íslandi

* 4. maí - Jón Sigurðsson forseti og Ingibjörg Einarsdóttir kona hans voru jarðsett í Reykjavík við hátíðlega athöfn. Þau höfðu bæði látist í Kaupmannahöfn í desember 1879.
* 9. júní - Hornsteinn var lagður að Alþingishúsinu við Austurvöll.
* Alþingiskosningar voru haldnar.
* Möðruvallaskóli stofnaður á Möðruvöllum í Hörgárdal. Hann varð síðar að Menntaskólanum á Akureyri.
* Torfi Bjarnason stofnaði Ólafsdalsskólann, fyrsta búnaðarskóla á Íslandi.
* Arnljótur Ólafsson gaf út *Auðfræði*, fyrstu íslensku hagfræðibókina.
* Miklar og langvarandi frosthörkur í árslok, svo að hægt var að ganga á ís frá Reykjavík upp á Kjalarnes.
* Veturinn 1880-81 var kallaður *frostaveturinn mikli* af samtíðarmönnum. Miklar frosthörkur gerðu milli jóla og nýárs.

### Fædd

* 3. janúar - Guðmundur G. Bárðarson, náttúrufræðingur.
* 8. janúar - Guðrún Lárusdóttir, alþingismaður (d. 1938).
* 24. febrúar - Einar Arnórsson, hæstaréttarlögmaður og ráðherra (d. 1955).
* 19. júní - Jóhann Sigurjónsson, leikskáld og ljóðskáld (d. 1919).
* 11. september - Guðmundur Ásbjörnsson, bæjarfulltrúi í Reykjavík (d. 1952).
* 4. október - Egill Jacobsen, danskur kaupmaður sem flutti til Íslands.
* 7. desember - Gísli Sveinsson, alþingismaður og forseti sameinaðs Alþingis (d. 1959)

### Dáin

## Erlendis

* 27. janúar - Thomas Edison fékk einkaleyfi á ljósaperunni.
* Febrúar - Vísindaritið Science kom fyrst út, Thomas Edison styrkti útgáfuna fjárhagslega.
* 31. mars - Wabash í Indiana í Bandaríkjunum varð fyrsti raflýsti bær heimsins.
* 18. apríl - Þingkosningar í Bretlandi. Frjálslyndi flokkurinn vann sigur og William Ewart Gladstone varð forsætisráðherra öðru sinni.
* 29. júní - Frakkland innlimaði Tahítí.
* 24. ágúst - Dómkirkjan í Köln var fullbyggð, eftir 632 ár.
* 1. september - Breski herinn sigraði þann afganska við Kandahar.
* 2. nóvember - Forsetakosningar í Bandaríkjunum. James Garfield sigraði Winfield S. Hancock.
* 9. nóvember - Jarðskjálfti varð í Zagreb. Einn lést og eyðilögðust byggingar, ar á meðal dómkirkjan.
* 16. desember - Fyrra Búastríðið hófst.
* 30. desember - Lýðveldið Transvaal endurreist og Paul Kruger varð forseti þess.

### Ódagsett

* Gaukstaðaskipið, stærsta varðveitta víkingaskipið fannst í haugi við Óslóarfjörð.
* Knattspyrnuliðin Manchester City og Preston North End F.C. voru stofnuð á Englandi.

### Fædd

* 29. janúar - W.C. Fields, bandarískur leikari (d. 1946).
* 11. júní - Jeannette Rankin bandarískur kvenréttindafrömuður og stjórnmálakona (d. 1973).
* 27. júní - Helen Keller, bandarískur rithöfundur og baráttukona (d. 1968).
* 17. júlí - Héctor Rivadavia Gómez, úrúgvæskur knattspyrnuforkólfur (d. 1931).
* 31. júlí - Munshi Premchand, indverskur rithöfundur (d. 1936).
* 31. ágúst - Wilhelmina Hollandsdrottning (d. 1962).
* 22. september - Christabel Pankhurst, ensk súffragetta (d. 1958)
* 4. október - Damon Runyon, bandarískur rithöfundur (d. 1946).

### Dáin

* 8. maí - Gustave Flaubert, franskur rithöfundur (f. 1821).
* 17. maí - Christen Andreas Fonnesbech, danskur forsætisráðherra (f. 1817).
* 8. júní - María Alexandrovna, rússnesk keisaraynja, kona Alexanders 2. Rússakeisara (f. 1829).
* 5. október - Jacques Offenbach, tónskáld og sellóleikari (f. 1819).
* 17. ágúst - Ole Bull, norskur fiðluleikari (f. 1810).
* 22. desember - George Eliot (Mary Anne Evans), enskur rithöfundur (f. 1819).